Държавен вестник, бр. 33, 2016 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  33
8. превозване на хора в каросерията на 
превозните средства или допускане в близост 
до тях на други лица при спиране и почивка 
освен охраната;
9. най-горният ред на натоварените в 
превозните средства опаковки (сандъци) с 
ОБВВПИ да надвишава борда на каросерията 
с повече от една трета от размера на опаков-
ката (сандъците).
Чл. 26. Дистанцията между отделните пре-
возни средства, транспортиращи ОБВВПИ, не 
трябва да бъде по-малка от 100 м, а скоростта 
на движение – не по-голяма от 50 км/час из-
вън населено място, до 40 км/час в населено 
място и до 70 км/час по автомагистрала.
Г л а в а  ч е т в ъ р т а
ТЕХНИЧЕСКИ ПРЕГЛЕДИ ЗА ТЕХНИ-
ЧЕСКА ГОДНОСТ И ТЕХНИЧЕСКО СЪС-
ТОЯНИЕ НА ОРЪЖИЯ, БОЕПРИПАСИ, 
ВЗРИВНИ ВЕЩЕСТВА И ПИРОТЕХНИЧЕ-
СКИ ИЗДЕЛИЯ
Чл. 27. Държавните служители, на които 
е зачислено служебно оръжие, носят пряка 
отговорност за неговото техническо състояние, 
експлоатация и годност за използване.
Чл. 28. (1) За състоянието на ОБВВПИ, 
съхраняващи се в складовете на ДАНС, пряка 
отговорност носят съответните материално-
отговорни лица.
(2) Материалноотговорните лица, съхраня-
ващи ОБВВПИ в складовете на ДАНС, зачи-
сляват само технически изправно, проверено 
и обслужено огнестрелно оръжие.
Чл. 29. (1) Ежегодно комисия, назначена 
със заповед на председателя на ДАНС или 
оправомощен от него заместник-председател, 
извършва проверка на състоянието и отчета на 
оръжието и боеприпасите и изготвя протокол.
(2) В протокола по ал. 1 се вписват кали-
бърът, видът, марката, моделът и фабричният 
номер и/или уникалната маркировка на про-
вереното и обслужено огнестрелно оръжие.
Чл. 30. Технически прегледи за техниче-
ска годност на ОБВВПИ на ДАНС могат да 
се извършват от специализирани органи на 
ведомства и дружества, с които ДАНС има 
сключен договор.
Г л а в а  п е т а
РЕМОНТ НА ОРЪЖИЯ
Чл. 31. (1) В ДАНС оръжието се планира за 
ремонт съгласно установените междуремонтни 
срокове в периода на експлоатация.
(2) В зависимост от степента на износване, 
характера на неизправностите и установените 
междуремонтни срокове на експлоатация ре-
монтът на огнестрелните оръжия бива текущ, 
среден и основен.
Чл. 32. (1) Текущият ремонт на огнестрелни 
оръжия е непланов ремонт, минимален по 
обем, след извършването на който се осигурява 
нормална работа на огнестрелните оръжия до 
поредния планов ремонт.
(2) При текущия ремонт се регулират или 
заменят неизправни части и се извършва про-
верка и регулировка на отделни механизми и 
на оръжието като цяло. Ремонтът се извършва 
от ремонтните работилници на ведомства и 
дружества, с които ДАНС има сключен договор.
(3) Неизправности, за отстраняването на 
които е необходим текущ ремонт, както и 
нарушаване на антикорозионното покритие не 
са основание за преминаване на огнестрелните 
оръжия в по-ниска категория.
Чл. 33. (1) Средният ремонт на огнестрел-
ни оръжия е планов ремонт, при който се 
възстановяват тактико-техническите им ха-
рактеристики.
(2) Ремонтът по ал. 1 се извършва в про-
изводствено-ремонтни бази на ведомства 
и дружества, с които ДАНС има сключен 
договор, или след възлагане на обществена 
поръчка при условията и по реда на Закона 
за обществените поръчки и подзаконовите 
актове по прилагането му.
Чл. 34. Основният ремонт на огнестрел-
ни оръжия е планов ремонт, при който се 
възстановяват тактико-техническите харак-
теристики и техническите ресурси на всички 
съставни части на огнестрелните оръжия. Той 
се извършва след възлагане на обществена 
поръчка при условията и по реда на Закона 
за обществените поръчки или подзаконовите 
актове по прилагането му.
Чл. 35. Разснарядяването, унищожаването и 
утилизацията на боеприпаси, взривни вещества 
и пиротехнически изделия, невзривили се при 
учебно-бойни стрелби, се извършва по реда на 
Закона за оръжията, боеприпасите, взривните 
вещества и пиротехническите изделия.
Г л а в а  ш е с т а
КОНТРОЛ ВЪРХУ ДЕЙНОСТИТЕ С ОРЪ-
ЖИЯ, БОЕПРИПАСИ, ВЗРИВНИ ВЕЩЕ-
СТВА И ПИРОТЕХНИЧЕСКИ ИЗДЕЛИЯ
Чл. 36. Ръководителите на основни струк-
турни звена на ДАНС чрез началниците на 
отдели и сектори осъществяват пряк контрол 
по извършването на дейностите с ОБВВПИ в 
подчинените им структурни звена.
Чл. 37. При необходимост председателят 
на ДАНС или оправомощен от него замест-
ник-председател може със заповед да назначи 
комисия, която да осъществи контрол по от-
ношение на дейностите с ОБВВПИ във всички 
структурни звена на ДАНС.
Чл. 38. В заповедта по чл. 37 се посочват 
задачите, срокът и длъжностните лица, ко-
ито да осъществят контрола върху дейности 
с ОБВВПИ.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Боеприпаси, взривни вещества и пироте-
хнически изделия с изтекъл срок на годност“ 
са бойни, халосни и инженерни припаси, 
взривни вещества и пиротехнически средства, 
на които е изтекъл срокът на годност, през